Познат је као поручник Коста Турчин, један од главних ликова у роману Српска трилогија писца Стевана Јаковљевића, са којим је у Шумадијском артиљеријском пуку провео значајан део Првог светског рата. Писац и сценариста Арсен Диклић лик Косте Турчина користи као предложак за лик Бата Колета у филму Марш на Дрину (1964) редитеља Жике Митровића. Коста Илић био је учесник у Првом балканском рату (1912 — 1913) када је и добио надимак Турчин, Другом балканском рату (1913), Првом светском рату (1914 — 1918) и Српско-албанском сукобу (1920).